Държавен вестник, бр. 67, 2024 г., стр. 220

СТР.  220	
Д Ъ Р Ж А В Е Н  В Е С Т Н И К 	
БРОЙ  67
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
СПОРАЗУМЕНИЕ
между правителството на Република Бълга­
рия и правителството на Държавата Израел 
за сътрудничество в областта на водите, 
подписано на 24 март 2021 г. в гр. София 
(Утвърдено с Решение № 332 от 9 април 
2021 г. на Министерския съвет. В сила от 
26 юли 2024 г.)
Правителството на Република България и 
правителството на Държавата Израел (нари­
чани по-долу „Страните“),
Убедени, че тясното сътрудничество в 
областта на водите може да допринесе съ­
ществено за приятелските отношения между 
двете държави; 
Признавайки, че редица въпроси в областта 
на водите изискват двустранно и многостранно 
сътрудничество и че подобно сътрудничество 
може да допринесе за управлението на водния 
сектор не само на местно и национално ниво, 
но и на глобално ниво;
Споделяйки взаимен интерес към иконо­
мическото и социалното развитие на своите 
народи и желаейки да насърчат и подкрепят 
двустранно сътрудничество по въпроси в 
областта на водите в дух на партньорство;
Имайки за цел да подобрят институционал­
ния и техническия капацитет чрез по-тясно 
сътрудничество по въпроси в областта на 
водите; 
Споделяйки общи предизвикателства във 
водния сектор, включително необходимост 
от обезпечаване на водните запаси в бъдеще 
в името на благото на своите общества, ико­
номики и околна среда, които са ги довели 
до разработването на значими международно 
конкурентни и изнасяни в световен мащаб 
възможности и технологии за водите;
Припомняйки Резолюция A/RES/70/1 на 
ООН относно целите за устойчиво развитие 
(ЦУР) и по-конкретно ЦУР 6: Гарантиране на 
наличност и устойчиво управление на водите 
и канализация за всички;
Признавайки същественото значение на 
устойчивото използване на водите и желаейки 
да си сътрудничат във взаимен интерес за 
справяне с проблеми, свързани с водоснабдя­
ването, пречистване и управление на водите, 
водна сигурност, ефективност, управление и 
повторно използване на отпадъчните води, 
както и опазване на водите и обезсоляване, 
Се договориха за следното: 
Член 1
Страните ще улесняват възможностите 
за сътрудничество в областта на водите на 
национално и международно ниво с цел на­
сърчаване на възможностите и иновациите 
за развитие на водната индустрия, насочени 
към предизвикателствата във водния сектор 
на местно и глобално ниво. 
Това сътрудничество може да се фокусира 
върху следните тематични области, както 
и върху всякакви други области на сътруд­
ничество, отнасящи се до водите, по които 
Страните са постигнали съгласие:
а) Съхранение на вода;
б) Използване и повторно използване на 
пречистени отпадъчни води, включително 
чрез разпределителни системи и затваряне 
на водния цикъл при използване на водите 
за индустриални и селскостопански цели, 
модели на публично-частно партньорство и 
инфраструктурни предизвикателства;
в) Ефективност на използването на водите, 
включително нови технологии и промени в 
бизнес практиките, които повишават произ­
водителността при използването на водата;
г) Подземни води, включително иденти­
фициране на нови подземни водни ресурси, 
управленски подходи и управлявано преза­
реждане на водоносния хоризонт и техники 
за съхранение на водата на място;
д) Обезсоляване, включително управление 
на отпадъчните води с високо съдържание на 
сол, модели на публично-частно партньорство, 
енергийна ефективност;
е) Управление на водите, включително 
интегриран подход за управление на водни­
те ресурси, включващ, но не ограничен до 
цените на водата;
ж) Умни системи, включително оптимиза­
ция на водната мрежа, сензори, големи данни 
и сателитен мониторинг;
з) Водна сигурност, включително кибер­
аспекти;
и) Публично образоване и осведоменост 
за битовия воден сектор; 
й) Адаптиране към и смекчаване на про­
мените в климата и устойчиво развитие на 
водния сектор;
к) Водочувствителен градски дизайн и 
дъждовна вода, включително събиране на 
дъждовната вода, пречистване и целенасочено 
използване.
Член 2
Дейностите за сътрудничество съгласно 
това Споразумение могат да включват:
а) Изграждане на по-добри връзки във 
водния сектор между Република България и 
Държавата Израел, които могат да обезпечат 
нови резултати в развитието на водната ин­
дустрия чрез фокусиране върху световните 
пазари; 
б) Обмен на опит, ноу-хау, добри практики, 
научна и техническа информация и данни за 
водите;